




ДОГОВОР №РГ-03-32/24.11.2023г.


Днес, 24.11.2023г. в с.Стара река, общ.Сливен, обл.Сливен на основание чл.112, ал.1 от Закона за обществените поръчки (ЗОП), Решение с Изх.№  ПО-05-52/25.10.2023г. на ВЪЗЛОЖИТЕЛЯ – Директора на ТП „ДГС Стара река” за определяне на ИЗПЪЛНИТЕЛ на обществена поръчка проведена по реда чл.18, ал.1, т.1 от ЗОП - Открита процедура за  възлагане на обществена поръчка с предмет: „Абонаментно и сервизно обслужване на офис техника (компютри, преносими компютри, хардуер и софтуер, принтери, скенери, копирни машини, монитори, UPS устройства, модеми, рутери и др., включително и доставка на резервни части, материали и консумативи за офис техниката, собственост на ТП „ДГС Стара река“ за срок от 12 месеца", между:

1. „Държавно горско стопанство – Стара река” ТП на „Югоизточно Държавно предприятие ” ДП – гр. Сливен със седалище и адрес на управление – с. Стара река, ул. “Съби Димитров” № 1, ЕИК: 2016176540065, представлявано от инж. Георги Христов в качеството му на Директор и Антон Митев - главен счетоводител, наричано за краткост по-долу ВЪЗЛОЖИТЕЛ от една страна
и 
2. „ИНФО КОМПЮТЪРС” ООД, с ЕИК: 119622241, вписано в регистъра за търговски дружества на Агенцията по вписванията, със седалище и адрес на управление: гр. Твърдица – 8890, област Сливен, ул. „Цар Калоян” № 25, представлявано от Ралица Балканска – управител на дружеството, наричано за краткост по-долу ИЗПЪЛНИТЕЛ, от друга страна се сключи настоящият договор за следното:


І. ПРЕДМЕТ НА ДОГОВОРА. ЦЕНА.

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск и за своя сметка срещу възнаграждение „Абонаментно и сервизно обслужване на офис техника (компютри, преносими компютри, хардуер и софтуер, принтери, скенери, копирни машини, монитори, UPS устройства, модеми, рутери и др., включително и доставка на резервни части, материали и консумативи за офис техниката, собственост на ТП „ДГС Стара река“ за срок от 12 месеца" съгласно Ценовото предложение на изпълнителя – за сумата от: 10916 (десет хиляди деветстотин и шестнадесет) лева без ДДС обща стойност на услугата и доставката, от които 6000 /шест хиляди/лв. без ДДС за услугата по поддръжка, 4916  /четири хиляди деветстотин и шестнадесет/ лв. без ДДС за доставката на резервни части, материали и консумативи при условията на настоящият договор. 
* Предлаганата цена за доставката на резервни части, материали и консумативи се образува като сбор от единичните цени на отделните видове артикули за един брой.
(2) Договорът се сключва за максималният финансов ресурс на поръчката - 17 400 /седем хиляди и четиристотин/, от които цена за услугата за поддръжка за срока на изпълнение - 6000 лева без ДДС и цена за доставката на резервни части, материали и консумативи - 11 400 лева без ДДС.
ІІ. СРОК

Чл.2. Срокът на договора е 12 /дванадесет/ месеца, считано от датата на сключване на договора или до изчерпване на финансовия ресурс, което от събитията настъпи по-рано.




ІІІ. НАЧИН НА ПЛАЩАНЕ

Чл.3. (1) ВЪЗЛОЖИТЕЛЯТ заплаща на ИЗПЪЛНИТЕЛЯ съгласно предложената от него ценова оферта за извършване на определени ремонтни и други дейности и доставка на резервни части, материали и консумативи, неразделна част от договора. 
(2) ВЪЗЛОЖИТЕЛЯТ заплаща стойността на извършените доставки ежемесечно, в срок до 30 дни след представяне от ИЗПЪЛНИТЕЛЯ на протокол за вложените резервни части и гаранционния срок, който поема, и след издаване на данъчна фактура. 
(3) ВЪЗЛОЖИТЕЛЯТ заплаща стойността на извършената услуга ежемесечно, на принципа на абонаментното плащане, като месечната цена 500 /петстотин/ лв. без ДДС е  определена пропорционално за срока на договора спрямо предложената от изпълнителя обща цена на услугата, в срок до 30 дни след представяне на данъчна фактура. 
Заплащането се извършва по банкова сметка на ИЗПЪЛНИТЕЛЯ:

IBAN: BG62RZBB91551062062917 

(4) Доставка на други, не посочени в техническото задание резервни части и консумативи, става след одобряване от страна на възложителя на писмена заявка,  съставена от изпълнителя, в която изрично са посочени единичните цени без ДДС на необходимите  резервни части и консумативи.
(5) Заплащането на дейности, не упоменати в техническото задание, става след одобряване  от страна на възложителя  на писмена заявка,  изготвена от изпълнителя, в която изрично се посочва дейността, която ще се извършва и единичната и цена без ДДС. 
[bookmark: _Toc295741316]
ІV. ПРАВА И ЗАДЪЛЖЕНИЯ НА СТРАНИТЕ

Чл.4. Права и задължения на ВЪЗЛОЖИТЕЛЯ
(1) ВЪЗЛОЖИТЕЛЯТ се задължава да изплати договорената цена по начина и в срока, указан в  настоящия договор.
(2) ВЪЗЛОЖИТЕЛЯТ има право да получи предварителна информация за необходимите ремонтни дейности, да съгласува и контролира извършваните работи и вида и качеството на влаганите резервни части, материали, консумативи и софтуер.

Чл.5. Права и задължения на ИЗПЪЛНИТЕЛЯ
 (1) ИЗПЪЛНИТЕЛЯТ се задължава да извършва качествено и в срок задълженията си по предмета на договора, съобразно направеното от него предложение в офертата, както следва:
т.1. При възникнала повреда Изпълнителят се задължава да се отзове в срок, съгласно техническото си предложение.
т.2. ИЗПЪЛНИТЕЛЯТ доставя резервни части, материали, консумативи и софтуер, които следва да са нови, оригинални и/или съвместими съгласно изискванията на производител. При невъзможност /поради спряно производство или в случай, че не се предлагат нови на пазара/, ИЗПЪЛНИТЕЛЯТ може да предложи такива употребявани, но с не по – малък от 6 месеца гаранционен срок.
т.3. ИЗПЪЛНИТЕЛЯТ вписва в протокол извършената работа, вложените резервни части и гаранционния срок, който поема.
т.4. Приемането на извършената работа се извършва от определено от страна на ВЪЗЛОЖИТЕЛЯ лице и се удостоверява с подписване на изготвения от ИЗПЪЛНИТЕЛЯ протокол/акт или на друг документ.
т.5. ИЗПЪЛНИТЕЛЯТ е длъжен поне веднъж седмично да посещава обектите на ВЪЗЛОЖИТЕЛЯ за текущо профилактиране на техниката, както хардуерна така и софтуерна. 
 (2) ИЗПЪЛНИТЕЛЯТ е длъжен да сключи договор за подизпълнение, когато е обявил в офертата си, че при изпълнението ще участва подизпълнител. В договора за подизпълнение следва да е предвидена забрана за превъзлагане на възложени с договора за подизпълнение дейности. *
(3) В срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща на ВЪЗЛОЖИТЕЛЯ копие на договора/допълнителното споразумение, заедно с доказателства, че са изпълнени условията на чл. 66, ал. 2 или ал. 11 от ЗОП [footnoteRef:1].  * [1: ] 

(4) ИЗПЪЛНИТЕЛЯТ носи пълна отговорност за действията и/или бездействията на подизпълнителя/ите си, като участието му/им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор. *

(5) В отношенията си с подизпълнителя/ите, ИЗПЪЛНИТЕЛЯТ е длъжен да предвиди гаранции, че:
1. приложимите клаузи на настоящия договор са задължителни и за подизпълнителя/ите;*
2. действията на подизпълнителя/ите няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;*
3. при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителя/ите;*
4. участието на подизпълнителя/ите ще е съобразно посоченото в офертата за участие на ИЗПЪЛНИТЕЛЯ, като замяната или включването на подизпълнител по време на изпълнение на настоящия договор ще се допуска по изключение, при обоснована от ИЗПЪЛНИТЕЛЯ необходимост за това, и ако са изпълнени едновременно условията по чл. 66, ал. 11 от ЗОП.*
(6) Когато изпълнената от подизпълнителя/ите част от поръчката може да бъде предадена като самостоятелен обект на ИЗПЪЛНИТЕЛЯ или директно на ВЪЗЛОЖИТЕЛЯ, възнаграждението за тази част, изчислено на база посочените в Ценовото предложение на ИЗПЪЛНИТЕЛЯ единични цени, се заплаща от ВЪЗЛОЖИТЕЛЯ на подизпълнителя/ите, при условията на раздел ІIІ от настоящия договор. *
(7) В случая по Чл.5. (6), ИЗПЪЛНИТЕЛЯТ се задължава да представи на ВЪЗЛОЖИТЕЛЯ отправено от подизпълнителя/ите искане за плащане, в срок до 15 (петнадесет) дни от получаването му, придружено със становище дали оспорва неговата основателност изцяло или в някоя негова част. *

(8) ВЪЗЛОЖИТЕЛЯТ отказва плащане към подизпълнител, когато искането по  Чл.5. (7), е оспорено от ИЗПЪЛНИТЕЛЯ, до отстраняването на причините за отказа. В този случай, няма да се счита, че ВЪЗЛОЖИТЕЛЯТ е в забава на плащането.*

[bookmark: _Toc295741318]V. ГАРАНЦИЯ ЗА ИЗПЪЛНЕНИЕ. ОТГОВОРНОСТ ПРИ НЕИЗПЪЛНЕНИЕ

Чл.6. (1) При подписване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция, която обезпечава изпълнението на договора, в размер на 870 /осемстотин и седемдесет/ лв. без ДДС, представляващи 5 % от стойността по Чл.1. 
(2) При пълно неизпълнение на договора ВЪЗЛОЖИТЕЛЯТ задържа сумата по представената гаранция.
(3) При частично неизпълнение на договора ВЪЗЛОЖИТЕЛЯТ задържа пропорционална част от сумата по гаранцията, съответстваща на неизпълнената част от договора.

(4) ИЗПЪЛНИТЕЛЯТ отговаря за причинените на ВЪЗЛОЖИТЕЛЯ имуществени вреди, настъпили в резултат на извършени от него действия.
(5) Ако ИЗПЪЛНИТЕЛЯТ не изпълни договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1 % от стойността им за всеки просрочен ден, но не повече от 20 %.
(6) Ако ИЗПЪЛНИТЕЛЯТ достави на ВЪЗЛОЖИТЕЛЯ стока, която не отговаря по качество на изискванията, той дължи на ВЪЗЛОЖИТЕЛЯ неустойка за неизпълнение в двоен размер на стойността й.
(7) При забава в плащането ВЪЗЛОЖИТЕЛЯТ дължи законна лихва върху дължимата сума за всеки ден закъснение.
(8) При липса на възражения по изпълнението на договора ВЪЗЛОЖИТЕЛЯТ освобождава гаранцията в срок от 30 дни след приключване на изпълнението, без да дължи лихви за периода, през който средствата законно са престояли при него.
(9) Ако при приключване на изпълнението не са изтекли гаранционни срокове за извършени ремонти, вложени резервни части и др. подобни ВЪЗЛОЖИТЕЛЯТ задържа 30% от гаранцията за изпълнение за обезпечаване задължението за гаранционна поддръжка, а останалата част освобождава след приемане на изпълнението.
(10) Разходите по откриването и обслужването  на гаранцията, с която се обезпечава изпълнението на договора, представена под формата на банкова гаранция/застраховка, са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.
(11) В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за обществената поръчка.
(12) В случай, че банката/застрахователното дружество, издала/о гаранцията за изпълнение, е обявена/о в несъстоятелност, изпадне в неплатежоспособност/свръх задлъжнялост, отнеме й/му се лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция.
(13) Гаранцията за изпълнение на договора, представена под формата на парична сума, се освобождава чрез превеждане по банкова сметка на ИЗПЪЛНИТЕЛЯ на съответната сума, при условията на  Чл.6. (8)
 (14) Гаранцията за изпълнение, представена под формата на банкова гаранция/застраховка, се освобождава в срока по Чл.6. (8) или чрез предаване на оригинала на документа за учредяването/сключването й на ИЗПЪЛНИТЕЛЯ (когато същият избере да представи нова банкова гаранция/нова застраховка за остатъка), или чрез изпращане на уведомително писмо от ВЪЗЛОЖИТЕЛЯ до ИЗПЪЛНИТЕЛЯ и банката/застрахователното дружество, учредила/сключило гаранцията/застраховката, че гаранцията се счита за освободена.
(15) ВЪЗЛОЖИТЕЛЯТ не дължи лихви върху сумите по гаранцията за изпълнение на договора.

VІ. ПРЕКРАТЯВАНЕ

Чл.7. (1) Договорът се прекратява:
1. С изтичане на срока, за който е сключен; 
2. По взаимно съгласие между страните; 
3. Едностранно от изправната страна при виновно неизпълнение от другата страна; 
4. При възникване на обективна невъзможност за изпълнение на възложената работа; 
(2) Договорът може да се прекрати:
1. При преобразуване, ликвидиране, откриване производство по несъстоятелност на една от страните по договора;
2. При невъзможност да се осигури финансиране за изпълнение на договора по причини, които ВЪЗЛОЖИТЕЛЯТ не е могъл да предвиди, без това да влече неустойки или други финансови санкции за ВЪЗЛОЖИТЕЛЯ;
3. При достигане на прогнозната стойност на договора.
(3) ВЪЗЛОЖИТЕЛЯТ може по всяко време до изтичане срока на договора да се откаже от договора и да прекрати действието му, включително и в резултат на обстоятелства, възникнали след сключването му, когато не е в състояние да изпълни своите задължения, без това да влече неустойки или други финансови санкции за ВЪЗЛОЖИТЕЛЯ, след отправяне на едномесечно писмено предизвестие.

VІI. РЕШАВАНЕ НА СПОРОВЕ

Чл.8. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание  117, ал. 2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към ново възникнали обстоятелства, ще бъдат решавани от компетентния съд по седалището на ВЪЗЛОЖИТЕЛЯ.

VІІІ. ЗАКЛЮЧИТЕЛНИ РАЗПОРЕДБИ

Чл.9. Неразделна част от настоящия договор са технически спецификации на ВЪЗЛОЖИТЕЛЯ, копия на ценово и техническо предложение за изпълнение на поръчката на ИЗПЪЛНИТЕЛЯ от проведената процедура. 
Чл.10. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по
обществени поръчки съобразно реда, предвиден в ЗОП. 
Чл.11. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.
Чл.12. Адресите за кореспонденция между страните по настоящия договор са следните: 
(1) За ВЪЗЛОЖИТЕЛЯ: 

Административен адрес: с. Стара река, ул.Съби Димитров №1
Електронна поща: dgstarareka@uidp-sliven.com
Тел. гл.счетоводител: 0888413304, юрисконсулт: 0892466630, директор: 0884030501

(2) За ИЗПЪЛНИТЕЛЯ: 
Административен адрес: : гр. Твърдица – 8890, област Сливен, ул. „Цар Калоян” № 25
Електронна поща: infokomputers@gmail.com
Тел.: 0885001370

Този договор се състои от 6 (шест) страници и се състави, подписа и подпечата от страните  в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ - всеки със силата на оригинал. ПРИЛОЖЕНИЯ: 

1. Технически спецификации и изисквания към изпълнението на поръчката;
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ

Забележка: Текстовете, обозначени със знак * са приложими в случай, че в офертата си участникът е посочил, че при изпълнението на обществената поръчка ще ползва подизпълнител/и.


ЗА ВЪЗЛОЖИТЕЛЯ:					ЗА ИЗПЪЛНИТЕЛЯ: 

1. ………….… п/пп*                                          	             ………………п/пп*
(Директор на ТП „ДГС Стара река” –             управител на  „ИНФО КОМПЮТЪРС” ООД
                             инж. Георги Христов)		                                
                                                                                        
2. ………....…… п/пп*                         
(.Гл. Счетоводител – Антон Митев)

3. ………...… п/пп*                         
   (Юрисконсулт – Толина Тодорова)

